Rossiyaning Turkiyadagi elchisi Andrey Karlovning o‘ldirilishiga aloqadorlikda gumon qilinib 5 kishi hibsga olindi, deb xabar bermoqda Haberler nashri. Karlov 19 dekabrda Anqarada fotoko‘rgazmada nutq so‘zlayotganda otib tashlangan. Qotil turk maxsus xizmatlari tomonidan yo‘q qilingan. Guvohlarning aytishicha, qotil elchining orqasida qora kostyum va galstukda xuddi qo‘riqchilardek turgan. So‘ngra to‘pponchani olib Karlovning orqasidan otgan, keyin esa zal tomonga o‘q uzib, bir necha kishini yaralagan. Aniqlanishicha, qotil turk politsiyasining sobiq xodimi bo‘lgan. U Karlovni telekameralar oldida namoyishkorona otib tashlagan.